Vážení spoluobčania.

Prichádzame s  novinkou a tou je možnosť zberu kuchynského odpadu z domácností. Obec Dolné Lovčice spúšťa zber biologicky rozložiteľného kuchynského odpadu z domácností. Od **07.07.2021** budú rozmiestnené v obci označené zberné nádoby. Na štyroch stanoviskách – stojiskách zberných nádob na triedený odpad budú umiestnené označené 120 l nádoby na zber kuchynského odpadu z domácností:

* pri bytovkách na Gorazdovej ulici,
* pri bytovke na Trnavskej ulici,
* na Slnečnej ulici,
* v lokalite Pri Dolinke (pri vstupe na futbalové ihrisko)

Občania do nich môžu nosiť kuchynský odpad zo svojich domácností.

**Do biologicky rozložiteľného kuchynského odpadu patrí:**

tepelne upravené aj neupravené zvyšky potravín rastlinného aj živočíšneho pôvodu, starý chlieb a pečivo, mliečne výrobky, vajcia a ich výrobky, potraviny po záručnej dobe , znehodnotené potraviny

**Do biologicky rozložiteľného kuchynského odpadu určite nepatrí:**

nebezpečný odpad (oleje, farby a iné),plastové, sklenené, kovové a iné obalové materiály, použité jedlé, oleje a tuky, zmesový komunálny odpad